Jó gyakorlat bemutatása

**Készült az NTP-TSZH-M-MPA-12-es pályázat keretében**

**Tehetségsegítő tanács megnevezése: Körös-vidéki Tehetségsegítő Tanács**

**Mentorok:**

* Kőrösi Tibor
* Dégenhardtné Szántó Ágota

**Mentorálásban további segítők:**

* Orosz László
* Tagai Andrea
* Molnár Istvánné
* Tirjákné Prisztavok Ágnes

**Önkéntes segítők:**

|  |  |
| --- | --- |
| Karkus Tamás | diák, Sarkad Ady-Bay Gimnázium |
| Kertes István | tanár, Ady-Bay Gimnázium, Sarkad |
| Sós Tiborné | Ady-Bay Gimnázium alapítványának képviselője |
| Csányi Judit | OTMTGSZÁIK Vörösmarty Tagintézmény, tehetségfejlesztési szakértő |
| Szeleczky Erzsébet | Kazinczy Ferenc Általános Iskola, Békéscsaba |
| Bagóné Harascsák Ildikó | Kazinczy Ferenc Általános Iskola, Békéscsaba |
| Laczkó Irén | Kazinczy Ferenc Általános Iskola, Békéscsaba |
| Kovács László | Kazinczy Ferenc Általános Iskola, Békéscsaba |
| Endrészné Monori Gyöngyi | Kazinczy Ferenc Általános Iskola, Békéscsaba |
| Szegediné Kutasi Emma | Sinka István Művelődési Központ, Vésztő |
| Zámori Ida | Ady-Bay Gimnázium és Kollégium, Sarkad |
| Kovács Lajos | Kovács-Média, Sarkad |
| Sárosiné Sárközi Andrea | KLIK, Sarkadi Tankerület |
| Futó Zoltán | Sarkad-Újteleki Református Egyházközség, Sarkad, lelkipásztor |
| Jakóné Mihály Brigitta | OTMTGSZÁIK Vörösmarty Tagintézmény, Orosháza |
| Sitkei Anikó | Orosházi Református Két Tanítási Nyelvű Általános Iskola |
| Schőn Anna | Békés Megyei Pedagógiai Szakszolgálat Békési Tagintézménye |
| Földesi Lászlóné | Mezőberény Város Óvodai Intézménye, Csiribiri Tagintézmény |
| Hadnagy Dénes | Pater Bodó Mihály Általános Iskola, Kisiratos (Románia) |
| Verasztó József | OTMTGSZÁIK,Kardoskúti Tagintézmény |
| Seben Pálné | Szeberényi Gusztáv Adolf Evangélikus Gimnázium Óvodája, Békéscsaba |
| Csüllögné Hevesi Réka | Szeberényi Gusztáv Adolf Evangélikus Gimnázium Óvodája, Békéscsaba |
| Kőrösiné Tari Mária | Szeberényi Gusztáv Adolf Evangélikus Gimnázium Óvodája, Békéscsaba |
| Sióréti Gabriella | GYAKI, Gyula |
| Szabadosné Bécsi Katalin | GYAKI, Gyula |
| Szabóné Bohus Márta | GYAKI, Gyula |
| Czirok Mihály | GYAKI, Gyula |
| Juhászné Petri Hajnalka | GYAKI, Gyula |
| Kertes Gabriella | GYAKI, Gyula |
| Melis Erika | Trefort Ágoston Általános Iskola és Óvoda, Csabacsüd |
| Hadnagy Éva | Csikí Gergely Főgimnázium, Arad (Románia) |
| Spier Tünde | Csikí Gergely Főgimnázium, Arad (Románia) |
| Kovács Tibor | Andrássy Gyula Gimnázium, Békéscsaba |
| Kovács Tibor | Andrássy Gyula Gimnázium, Békéscsaba |

## A tanács bemutatása

A Körös-vidéki Tehetségsegítő Tanács 2011. április 28-án alakult, megyei szintű szerveződés. Jelenleg 25 tagja van, melyből 22 tag valamely szervezet illetve annak képviselője, továbbá három fő magánszemélyként csatlakozott, mint tehetséggondozó szakember.

A Körös-vidéki Tehetségsegítő Tanács (KVTT) tagszervezetei közt főként tehetségpontok (12 db) találhatók. Ezek a megye különböző földrajzi térségeiben találhatók. Közöttük tehetségpontok rendszeres szakmai együttműködés alakult ki, közös programokkal.

A KVTT tagjai között található megyei pedagógiai intézet és a közoktatási szakértők egyesületének megyei tagozata is. Ezek lehetőségeiknek megfelelően, aktívan bekapcsolódtak a munkába. (Közös rendezvényeken szakember, helyiség biztosítása.)

A KVTT tagjai között jelentős számban vannak tehetségsegítő, tehetséggondozó egyesületek is. Gazdasági szervezetek, önkormányzatok bevonása a térségben csak néhány esetben valósult meg, eddig jelentős támogatást nem tudtak felmutatni. (Kedvezményes, esetenként ingyenes szolgáltatások.)

A Körös-vidéki Tehetségsegítő Tanács hatóköre nevéből adódóan túl nyúlik a megye határain kelet felé, a Körösök forrásvidéke irányába, Romániába, a szórványban élő magyarság irányába. Aktív kapcsolatok alakultak ki a Tanács tagjai, valamint Belényes, Tenke, Kisiratos, Arad egy-egy tehetségműhelyei között, a külhoniak rendszeresen részt vesznek a Tanács konferenciáin.

Az elmúlt években sokféle próbálkozás, rendezvény, együttműködés közül hagyománnyá formálódó program a KVTT rendezvényei közül a Természetvédelmi Kalandtúra Vetélkedő, amely a megye különböző településeiről jelentkező tehetséggondozó műhelyek számára nyújt mentorált természettudományos-környezeti nevelési tehetséggondozó programot, mely két napos terepi vetélkedővel zárul a Körös-Maros Nemzeti Park valamely területén.

További hagyomány, hogy a KVTT tehetségpont tagjai egymás rendezvényein rendszeresen részt vesznek, a tehetségműhelyek esetenként találkozót szerveznek a gyermekek számára .

## A mentorált térség bemutatása

Békés megyében, a Körös-vidéki Tehetségsegítő Tanács hatókörében 2013. szeptember 10-én 24 tehetségpont volt regisztrálva. A Tehetségsegítő tanácsok száma 4. Ebből három helyi, települési-kistérségi szintű Tehetségsegítő Tanácsként határozza meg önmagát:

* Kincskeresők Tehetségsegítő Műhely – Vésztő
* Tildy Zoltán Tehetségsegítő Tanács – Szeghalom
* Mezőkovácsházi Tehetségsegítő Tanács- Mezőkovácsháza

A tehetségsegítő hálózat legkevésbé lefedett területe a mentorálási tevékenység megkezdése előtt a keleti rész, az országhatár menti kb. 20 km-es szélességű, csaknem 100 km hosszúsági, Biharugrától Battonyáig terjedő sáv. Ezen területen jelentősebb települések Gyula, Sarkad, Biharugra, Battonya, Ellek, Kétegyháza, Biharugra, ahol egyáltalán nem voltak tehetségpontok, tehetségsegítő tanácsok. A megye középső területén szintén volt egy jelentősebb terület – Békéscsaba és Szarvas közötti 50 km-es sávban, ahol nem működött tehetségpont.

Orosházán az elmúlt években több tehetségpont is működött, azonban működésük folyamatosságát megzavarta a közoktatási intézményhálózat egy-két évenkénti átszervezése, iskola összevonások, majd az összevonások megszüntetése, fenntartóváltások. Az átalakítások után a tehetségpontokban dolgozók összetétele is többször megváltozott.

Különösen jó együttműködési kapcsolat alakultak ki több intézmény között, a megye több területén. Ilyen a békéscsabai Jankay Tehetségpont, a körösladányi Tüköry Tehetségpont, az Orosházi Táncsics tehetségpont, a szarvasi Benka Gyula Tehetségpont és a csorvási Edison Klub Tehetségpont között volt megfigyelhető.

Más, a Tanácshoz nem kapcsolódó tehetségpontok hálózati működésbe vonására is voltak kezdeményezések, azonban a személyesen is felkeresett intézmények tényleges kapcsolatok kialakításában gyakran nem voltak partnereink.

A megyében három földrajzi területen alakult ki a térségre jelentős hatással bíró tehetségsegítő központ:

1. Szarvas
2. Békéscsaba
3. Orosháza

Ezek közül Szarvason a Szent István Egyetem kara, mint felsőoktatási intézmény is aktív szerepet vállal, Orosházán a Táncsics Tehetségközpont a Szegedi Egyetemmel valósít meg közös tehetséggongozó programot, Békéscsaba pedig mint földrajzi központként, megyeszékhelyként bír jelentőséggel. Itt található a Körös-vidéki Tehetségsegítő Tanács székhelye is.

## A mentori program célja

Célunk a térségben működő tehetségsegítő hálózat bővítése és megerősítése volt, elsősorban az eddig tehetségpontokkal és tehetségsegítő tanácsokkal nem rendelkező földrajzi területeken, illetve az átalakulás miatt megszűnt régi tehetségpontok helyett új tehetségpontok létrehozása Orosházán és térségében.

Ehhez a Nemzeti Tehetség Program megismertetését, a már működő tehetségműhelyek tehetségponttá alakítását, a jól működő tehetségpontok számára az akkreditáció lehetőségének és terveztük.

## A mentori program célcsoportjai kiválasztásuk indoklása

1. Új tehetségpontok megalakításának elősegítését elsősorban a keleti határszélen, Békéscsaba-Szarvas közötti területen terveztük, mivel itt egyáltalán nem voltak tehetségpontok, tehetségsegítő tanácsok. Konkrét célcsoport:
   * köznevelési intézmények Sarkad, Gyula, Battonya, Csabacsüd településeken.
2. Fontos feladatnak tekintettük továbbá, hogy az előző években az intézmények átszervezése miatt megszűnt, addig jól működő, de már csak nevében létező tehetségpontok helyébe újak létrehozását kezdeményezzük – Orosháza térségében. Az itt dolgozó szakemberek már jelentős tehetséggondozói és hálózati tapasztalattal rendelkeztek, ezeket a tapasztalatokra a jövőben is építeni kívánunk. Konkrét célcsoport:
   * Orosháza volt tehetségpontjaiban dolgozó tehetséggondozó szakemberek.
3. Békéscsabán és Szarvason több, köztudottan eredményes tehetséggondozó műhely is létezik, melyek eddig nem voltak tehetségpontok. Így a hozzájuk kapcsolódó fiatalok a hálózatban rejlő előnyöket nem tudták kihasználni, a Nemzet Tehetség Programban kevésbé tudtak részt venni. Konkrét célcsoport:
   * békéscsabai és szarvasi köznevelési intézmények.
4. A határon túli kapcsolataink közül a tehetséggondozással kiemelkedően foglalkozó iskolák számára kezdeményeztük a tehetségpont kialakítását. Számukra Nemzeti Tehetség Program, valamint a tehetségpontok hálózatában való részvétel lehetősége alig volt ismert. Konkrét célcsoport:
   * határon túli, magyar oktatási intézmények.
5. A tehetséggondozás ügyét eddig is példaértékűen támogató települések, azok önkormányzata, civil szervezetei, gazdálkodói számára a tehetségsegítő tanácsban történő együttműködés, a támogatás összehangolása sokkal hatékonyabb lehetőség, mint a külön-külön történő támogatás. Ebben az esetben a település tehetséggondozásának pártolói számára a tanács létrehozásának, a működésben rejlő előnyök bemutatása volt indokolt. : Konkrét célcsoport
   * intézményfenntartók,
   * önkormányzatok,
   * civil szerveződések,
   * egyházak,
   * kiemelkedő eredményességű tehetséggondozó, tehetségsegítő szakemberek
   * tehetséggondozó szervezetek.

## A mentorálás módszerei, a megvalósulás bemutatása

1. A Tanács tagjainak tájékoztatása a mentorálási tervről

* a Körös-vidéki Tehetségsegítő Tanács tagjai közül azon térségekben dolgozók felkeresése telefonon e-mailben, amely területeken új tehetségpontok tehetségsegítő tanácsok létrehozásának segítését terveztük. Felkérés a mentorálásban történő aktív részvételre.

1. A mentorálási tevékenységet vállalókkal a tevékenység részleteinek megbeszélése, területek felosztása.
2. A célcsoport tájékoztatása, felkeresése (előzetes telefonos egyeztetés után) személyesen
   * a Nemzeti Tehetség Program,
   * a Tehetségpontok hálózata,
   * a már működő tehetségsegítő tanácsok,tehetségpontok, a Körös-vidéki Tehetségsegítő Tanács tevékenységének bemutatása beszélgetés, előadás keretében.
   * A Tehetségpont működésében rejlő előnyök ismertetése.
   * A regisztráció folyamatának bemutatása.
   * Közvetlen, konkrét tanácsadás felajánlása.
   * Térségi tehetségsegítők fórumának megrendezése. (A fórum előkészítése, lebonyolítása.)
3. A Tehetségpont, Tehetségsegítő Tanács létrehozásának segítése folyamatos tanácsadás keretében.
   * Folyamatos rendelkezésre állás elektronikus levelezéssel, telefonos kapcsolattartással.
   * A személyes, helyszíni tanácsadás felajánlása.
   * Kérés esetén helyszíni tanácsadás: a tehetségpont, tehetségsegítő tanács létrehozása, működésének beindítása.
   * Az elektronikus regisztráció segítése tanácsadás keretében (telefonos és helyszíni)

A mentorálási tevékenységben a következő személyek vettek részt:

Dégenhardtné Szántó Ágota (Békéscsaba):

* Személyesen mentorált térségek, települések, tehetségpont és tehetségsegítő tanács kialakításában: Békéscsaba, Gyula, Sarkad, Mezőberény, Arad, Orosháza, Vésztő.
* További mentorok bevonása, felkészítése.
* Kapcsolattartás a program szakmai és pénzügyi vezetésével, a mentorálási programba bevontakkal.
* A mentorálás szervezése, a tevékenységek irányítása.
* Adminisztrációs tevékenységek.
* Tehetségsegítők térségi fórumának előkészítése, lebonyolítása.

Kőrösi Tibor (Békéscsaba)

* Személyesen mentorált térségek, települések, tehetségpont és tehetségsegítő tanács kialakításában: Békéscsaba, Gyula, Sarkad, Mezőberény, Arad, Orosháza, Vésztő.
* További mentorok bevonása, felkészítése.
* Adminisztrációs tevékenységek.
* Tehetségsegítők térségi fórumának előkészítése, lebonyolítása. Előadás, jó gyakorlat bemutatása.
* A Tanács mentorálási programjának kialakítása, szakmai irányítása.

Orosz László (Orosháza):

* Személyesen mentorált térségek: Orosháza, Kisiratos, Békéssámson, Csorvás.
* Konzultáció Békéscsabán, Orosházán. (Feladatok megbeszélése.)

Tirjákné Prisztavok Ágnes (Békéscsaba):

* Személyesen mentorált térségek: Csabacsűd.
* Tehetségsegítő Tanács létrehozásában helyszíni tanácsadás, Sarkad.
* Tehetségsegítők térségi fórumának előkészítése, lebonyolítása.

Molnár Istvánné (Szarvas):

* Személyesen mentorált térségek: Szarvas, Csabacsüd.
* Csabacsüdi tehetségpont kialakításának kezdeményezése.

Tagai Andrea (Szeghalom):

* Személyesen mentorált térség: Vésztő.

A sarkadi tehetségsegítők térségi fórumáról a Sarkad Tv riportban számolt be.

A térségi fórum megrendezésében a Sarkad Tv, egy tanuló és a sarkadi Ady-Bay Gimnázium alapítványának képviselője önkéntesként segítette a fórum megvalósítását.

## A mentori program eredményei

A mentori tevékenység eredményeként 19 új tehetégpont és egy tehetségsegítő tanács regisztrációjára került sor, melyek a következők:

|  |  |  |  |
| --- | --- | --- | --- |
| **A mentorálás eredményeként megalakuló**  **Tehetségpontok felsorolása** | **Székhely** | **Regisztrált** | |
| **igen** | **nem** |
| Andrássy Gyula Gimnázium | Békéscsaba | + |  |
| Kazinczy Ferenc Általános Iskola | Békéscsaba | + |  |
| Evangélikus Óvoda | Békéscsaba | + |  |
| Körös Tehetségpont | Békéscsaba | + |  |
| Ady-Bay Gimnázium | Sarkad | + |  |
| GYAKI Székhelyintézmény | Gyula | + |  |
| GYAKI Bay Zoltán Tagintézmény | Gyula | + |  |
| GYAKI Dürer Albert Tagintézmény | Gyula | + |  |
| GYAKI Implom József Tagintézmény | Gyula | + |  |
| GYAKI Erkel Ferenc Alapfokú Művészeti Iskola | Gyula | + |  |
| Békés Megyei Pedagógiai Szakszolgálat Békési Tagintézménye Mezőberény | Mezőberény | + |  |
| Vajda Péter Gimnázium | Szarvas | + |  |
| Orosházi Táncsics Mihály Tehetséggondozó Gimnázium, Szakközépiskola, Általános Iskola és Kollégium | Orosháza | + |  |
| Orosházi Református Két Tanítási Nyelvű Általános Iskola | Orosháza | + |  |
| OTMTGSZÁIK Vörösmarty Mihály Tagintézmény | Orosháza | + |  |
| Pater Godó Mihály Általános Iskola | Kisiratos (Románia) | + |  |
| Csiky Gergely Főgimnázium | Arad (Románia) | + |  |
| AMI Vésztő | Vésztő | + |  |
| Trefort Ágoston Általános Iskola | Csabacsüd | + |  |
| Szent István Általános Iskola | Battonya |  | nem |
| Csiribiri Tagóvoda (Mezőberényi Kistérségi Óvoda) | Mezőberény |  | nem |
| **Tehetségsegítő Tanácsok felsorolása** |  |  |  |
| Géni-yessss! | Sarkad | + |  |

A mentorálási program további közvetett eredménye, hogy a Sarkadon, 2013. október 22-én „Esély és lehetőség a tehetségek segítésével” címmel megrendezett térségi fórumon csaknem ötven tehetségsegítő szakember találkozott, akik jelentős része először vett részt ilyen jellegű rendezvényen.

A személyes tanácsadások során új kapcsolatok alakultak ki, mely a további eredményesebb és kiterjedtebb hálózati munka alapja lehet.

Örvendetes, hogy külhoni kapcsolataink közül két helyen is tehetségpont alakult. A tanácsadás során itt is megerősödtek kapcsolataink, jövőbeni konkrét együttműködési tevékenység vázlatos tervét sikerült megbeszélni.

## Nehézségek a mentorálási munka során

1. Az idő rövidsége.
2. A mentorálásban részt vevők általában pedagógusok, akik munkaidejük után végezték a mentorálási tevékenységeket, így az gyakran az esti órákra csúszott, vagy a pihenőnapokon került megvalósításra.
3. A térségi média nagyobb mértékű bevonására is elsősorban az időhiány miatt nem volt lehetőségünk.
4. Az eddigi önkormányzati kezelésből KLIK kezelésbe átkerült iskolák önállóságának csökkenése.

Békéscsaba, 2013. november 6.

Kőrösi Tibor Dégenhardtné Szántó Ágota